钦定古今图书集成/明伦汇编/宫闱典/第010卷 > 《杭州贺冬表》前人
## 钦定古今图书集成/明伦汇编/宫闱典/第010卷 > 《杭州贺冬表》前人

“消长有时，候微阳之来复；贤愚同庆，知君子之汇征。”
德化所加，神人并应。恭惟太皇太后陛下，睿明天纵，
慈俭身先。振海岳以不倾，地无私载；顺阴阳之自化，
天且不违。成功已陋于汉、唐，论德盖高于任、姒。黄云
可望，共沾至治之祥；彤史何知，莫赞无为之德。臣备
员法从，祗役海隅。东阁拜章，阻陪于百辟；南山献寿，
“徒颂于万年。”